**Nagykozári Közös Önkormányzati Hivatal Jegyzőjétől**

**7741 Nagykozár, Kossuth u. 32.**

**E l ő t e r j e s z t é s**

**A képviselő-testület 2023. március 6-án tartandó soron következő**

**együttes testületi ülésére**

**Tárgy: A Nagykozári Közös Önkormányzati Hivatal 2022. évi tevékenységéről szóló beszámoló**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 81.§ (3) bekezdés f) pontja alapján a jegyző évente beszámol a képviselő-testületnek a hivatal tevékenységéről.

Ezúton terjesztem a Tisztelt Képviselő-testületek elé a Nagykozári Közös Önkormányzati Hivatal 2022. évi tevékenységéről szóló beszámolómat.

Tisztelettel kérem előterjesztésem és a 2022. évi beszámoló tudomásul vételét.

**H a t á r o z a t i j a v a s l a t:**

**Nagykozár Községi Önkormányzat Képviselő-testületének**

**…/2023.(…) Kt.sz. határozata**

**A Nagykozári Közös Önkormányzati Hivatal 2022. évi tevékenységéről szóló beszámolóra**

Nagykozár Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 84.§ (1) bekezdése alapján tudomásul veszi a jegyző beszámolóját a Nagykozári Közös Önkormányzati Hivatal 2022. évi tevékenységéről .

Erről értesülnek:

1. Irattár

Melléklet a ../2023.(…) Kt.sz. határozathoz

**H a t á r o z a t i j a v a s l a t:**

**Magyarsarlós Községi Önkormányzat Képviselő-testületének**

**…/2023.(…) Kt.sz. határozata**

**A Nagykozári Közös Önkormányzati Hivatal 2022. évi tevékenységéről szóló beszámolóra**

Magyarsarlós Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 84.§ (1) bekezdése alapján tudomásul veszi a jegyző beszámolóját a Nagykozári Közös Önkormányzati Hivatal 2022. évi tevékenységéről .

Erről értesülnek:

1. Irattár

**BESZÁMOLÓ**

**A Nagykozári Közös Önkormányzati Hivatal 2022. évi tevékenységéről**

Nagykozár Község Önkormányzata és Magyarsarlós Község Önkormányzata az önkormányzatok működésével kapcsolatos feladatok, és a jogszabályokban előírt igazgatási feladatok ellátására 2013. január 01. napjától Nagykozári Közös Önkormányzati Hivatal elnevezéssel közös önkormányzati hivatalt hozott létre és tart fenn.

A Magyarország helyi önkormányzatairól szóló 2011. évi CLXXXIX. törvény 81.§ (3) bekezdés f) pontja alapján a jegyző évente beszámol a képviselő-testületnek a közös hivatal tevékenységéről.

A beszámoló kiterjed a közös hivatal által ellátott önkormányzati hatósági ügyek és államigazgatási hatósági ügyek intézésének, ügyiratforgalmának alakulására, az önkormányzati hivatalban lefolytatott törvényességi, felügyeleti ellenőrzésekre, a közös hivatal működésének személyi és tárgyi feltételeire, a képviselő-testületek működésére.

**I. Ügyiratforgalom alakulása**

2022. évben az összes iktatott ügyirat sorszáma **2578** db, alszámra: **4748** db volt.

Az ágazatokon belül a legjellemzőbb ügytípusok a következők:

**Pénzügyi ágazat –2006** db ügyirat, alszámra: **2559**db

- az önkormányzat költségvetésével, annak végrehajtásával kapcsolatos ügyek,

- beruházások ügyei,

- önkormányzati vagyonnal kapcsolatos ügyek,

- vagyonbiztosítási ügyek,

- adóhatósági feladatok,

- végrehajtási ügyek intézése.

**Egészségügyi ágazat – 9** db ügyirat, alszámra: **13** db

- működési engedélyek

- finanszírozási szerződések.

**Szociális ágazat – 78** db ügyirat, alszámra: **332** db

- szociális rászorultságtól függő pénzbeli ellátások ügyei.

**Környezetvédelmi, építésügyek, településrendezés, területrendezés és kommunális ágazat - 51** db ügyirat, alszámra: **148** db

- környezetvédelmi hatósági feladatok

- levegőtisztaság-védelem

- hulladékgazdálkodási, kommunális ügyek

- közterületek tisztántartása,

- telekalakítás.

**Közlekedési és hírközlési ágazat**- **19**db ügyirat, alszámra **46**db

- közútkezelői hozzájárulás,

- közvilágítás.

**Vízügyi igazgatás -11** db ügyirat, alszámra: **48** db

* ár- és belvízvédekezés,
* szennyvízszolgáltatás
* ivóvíz-szolgáltatás.

**Önkormányzati, igazságügyi és rendészeti igazgatás – 126** dbügyirat, alszámra: **787** db

- anyakönyvi és állampolgársági ügyek,

- polgárok személyi adatainak és lakcímének nyilvántartása,

- választásokkal kapcsolatos ügyek:

- rendőrséggel, tűzoltósággal kapcsolatos ügyek

- egyéb igazgatási ügyek ( hagyatéki ügyek, hirdetmények kifüggesztése, honlap működtetése)

**Lakásügyek - 0** db ügyirat

- bérlakások ügyei,

- lakáscélú támogatások ügyei.

**Gyermekvédelmi és gyámügyi igazgatás – 16** db ügyirat, alszámra: **42** db

- gyermekvédelmi és gyámügyi igazgatási ügyek,

- teljes hatályú apai elismerő nyilatkozatok felvétele,

- kiskorú házasságkötésének engedélyezése,

- rendszeres gyermekvédelmi kedvezmény megállapítása,

- környezettanulmányok.

**Ipari, kereskedelmi igazgatás, turisztika – 8**  db ügyirat, alszámra: **20** db

- üzletek működésével kapcsolatos feladatok,

- magánszálláshelyekkel kapcsolatos iratok,

- bejelentés-köteles kereskedelmi tevékenységgel kapcsolatos ügyek.

**Földművelésügyi, állat és** **növény-egészségügyi igazgatás**– **64** db ügyirat alszám: **247** db

-földdel kapcsolatos feladatok / pl. vételi-bérleti ajánlatokkal kapcsolatos ügyek/

- állategészségügy / pl. méhekkel kapcsolatos ügyek, községi zárlat elrendelése,/

- növényvédelem / pl. növényvédelmi védekezés elrendelése, bírság kiszabása /

- parlagfű-mentesítés,

- állatvédelem ,

- gyümölcsültetvény telepítésének engedélyezése.

**Munkaügyi igazgatás, munkavédelem – 1** db ügyirat alszám: **9** db

- közhasznú, közcélú foglalkoztatás szervezése.

**Önkormányzati és általános igazgatási ügyek - 174** db ügyirat, alszámra: 465 db

* szervezet, működési, ügyviteli ügyek ( beszámolók, munkatervek, külső szervek vizsgálatai, munkarend, ügyrend, belső utasítások, hírlap- könyvrendelés, gazdasági társaságok ügyei, iratkezelés, statisztika, kistérségi társulási ügyek, jegyzői utasítások, szakhatósági állásfoglalások, körlevelek, meghívók, tájékoztatók, alapítványok ügyei, pályázatok)

- köztisztviselők, közalkalmazottak, munka törvénykönyve hatálya alá tartozók

személyügyei.

**Köznevelési és közművelődésügyi igazgatás -12** db ügyirat. alszámra: **29** db

**Sportügyek- 2** db ügyirat, alszám: **2** db

- sportrendezvények ügyei,

- sportegyesületek ügyei.

**Honvédelmi, polgári védelmi katasztrófavédelmi igazgatás, fegyveres biztonsági őrzés- 1** dbügyirat, alszámra: **1** db

- helyi védelmi bizottsági ügyek,

- katasztrófavédelmi ügyek, polgári védelmi tervek.

**II. Önkormányzati hatósági ügyekkel kapcsolatos feladatok**

Az önkormányzatoknál felmerülő hatósági feladatok az önkormányzati hatósági ügyekből és az államigazgatási hatósági ügyekből tevődnek össze.

Az önkormányzati hatósági ügyekben a hatóságon kívül az egyes egyedi ügyekben ügyfél szerepel, az ügy tárgya lehet ügyfelet érintő jog vagy kötelezettség megállapítása, adat igazolása, hatósági ellenőrzés végzése vagy nyilvántartás vezetése.

Önkormányzati hatósági ügyet törvény vagy önkormányzati rendelet állapíthat meg. Az ügyek intézése két formában történhet: az egyik a képviselő-testület saját hatáskörben történő eljárás, a másik a hatósági hatáskör átruházása polgármesterre, bizottságra vagy társulásra.

A hatáskör átruházás célszerűségét indokolja, hogy az ügyfél részére csak az átruházás alapozza meg a fellebbezési jogot, mert ha első fokon a testület jár el, nincs helye fellebbezésnek. A hatáskör átruházás mellett szól továbbá, hogy a nagy számú egyedi hatósági ügyek intézése megterheli a képviselő-testületet és elvonhatja a figyelmet a nagyobb horderejű feladatokról.

**Nagykozár Községi Önkormányzat** **Képviselő-testülete** önkormányzati hatósági hatáskört 2018.-ban , a Polgármesterre ruházott át (szociális hatáskörök).

**A 2022. évi hatósági munkáról készített statisztikai adatszolgáltatás adatai szerint** 2022. évben **383** db önkormányzati hatósági ügyben hozott határozat született Nagykozárban és Magyarsarlóson.

**Nagykozárban** az önkormányzati hatósági ügyben hozott határozatok száma: **307 db** a következő bontásban:

-12 db rendelet

-72 db Pénzügyi Bizottsági határozat

-72 db képviselő-testületi határozat nyílt ülésen

- 0 db képviselőtestületi határozat zárt ülésen, szociális ügyben

-151 db a szociális rendelet felhatalmazása alapján meghozott polgármesteri határozat, melyből a lakásfenntartási támogatások száma**:** 4 db, a segélyek (rendkívüli települési támogatás, temetési segély) száma: 147 db

**Magyarsarlóson** önkormányzati hatósági ügyben hozott határozatok száma: **76** db a következő bontásban:

-9 db rendelet

-51 db képviselőtestületi határozat nyílt ülésen

- 5 db képviselőtestületi határozat zárt ülésen, szociális ügyben

-11 db szociális ügyben két testületi ülés közt meghozott hozott polgármesteri határozat, melyből a lakásfenntartási támogatások száma: 3 db.

(A segélyek tekintetében tehát zárt ülésen, illetve két testületi ülés közt átruházott hatáskörben születik döntés. Ebből a rendkívüli települési támogatás, temetési segélyek száma: 13 db, a lakásfenntartási támogatások száma 3 db.)

Az önkormányzati hatósági ügyekben meghozott döntéssel szemben 2022. évben 0 db jogorvoslati kérelem érkezett.

**III. Államigazgatási hatósági ügyekkel kapcsolatos feladatok**

A településeken ellátandó, a településeket közvetlenül érintő állami feladatok és hatósági hatáskörök egy része az előzőekben taglaltak szerint önkormányzati hatáskör.

Ezen önkormányzati hatáskörökön túl számos **államigazgatási hatósági ügy** lebonyolítása történik a közös hivatalban, mely ügyek elsődleges címzettje a jegyző illetve rajta keresztül az illetékes ügyintézők.

Honvédelmi, polgári védelmi és katasztrófavédelmi ügyekben – törvény, vagy kormányrendelet felhatalmazása alapján – a polgármester is kaphat államigazgatási hatósági feladatot.

Államigazgatási hatósági ügyekben az elmúlt évben a közös hivatalban összesen **246** db elsőfokú határozat született a 2022. évi hatósági statisztikai adatszolgáltatás adatai szerint, beleértve az adóigazgatási ügyeket.

Az egyéb ügytípusokban, gyermekvédelmi és gyámügyi igazgatás terén rendszeres gyermekvédelmi kedvezmény tárgyában születtek döntések; továbbá anyakönyvi és állampolgársági ügyben, személyi adat és lakcím-nyilvántartási ügyben; választásokkal kapcsolatos ügyekben; egyéb igazgatási ügyben lakás rendeltetési egységek számának igazolásával kapcsolatos ügyekben születtek döntések. Vízügyi igazgatási terén kút létesítési engedélyek; földművelésügyekben jogszerű földhasználatot igazoló hatósági bizonyítványok készültek; illetve állatvédelmi ügyekben is születtek határozatok.

Az államigazgatási hatósági ügyekkel kapcsolatosan született első fokú határozatokkal szemben az elmúlt évben jogorvoslat egyik településen sem érkezett.

***IV. Törvényességi vizsgálatok***

Nagykozár és Magyarsarlós településen legutóbb 2018. évben indított törvényességi vizsgálatot a BAMKH Hatósági Főosztály Törvényességi Felügyeleti Osztálya az Önkormányzati rendeletek publikálása tárgyában. Ennek eredményeképpen a 2013. június 30. után kihirdetett önkormányzati rendeletnek a lekérdezés napján hatályos szövegét, és a lekérdezés napját megelőző, illetve követő egy-egy időállapotát kell a Nemzeti Jogszabálytárba felterjeszteni. Visszamenőlegesen, azaz 2013. július 1 napját megelőző időállapotokat nem kell egységes szerkezetben előállítani és feltölteni. Minden esetben a módosító rendeletet is publikálni kell.

Az önkormányzati rendeletek vonatkozásában 2021. évben bevezetésre került az integrált jogalkotási rendszer használata. Az önkormányzati rendeletek elkészítése, szerkesztése és publikálása kizárólag ezen rendszer használatával történhet. A képviselő-testület az integrált jogalkotási rendszerben létrehozott szövegű rendeleteket és módosító rendeleteket fogadja el, melyek a képviselő-testületi ülést követően e rendszer segítségével publikálásra kerülnek és ezáltal a Nemzeti Jogszabálytár felületén bárki számára elérhetővé válnak.

**V. Személyi és tárgyi feltételek**

A közös hivatal apparátusának valamennyi tagja rendelkezik a munkaköre ellátásához jogszabályban előírt képesítéssel, így a munkavégzés **személyi feltételei** biztosítottak voltak.

2022. évben a hivatal személyi állományában a következő változás történt: kinevezésre került Pandurics Katalin pénzügyi előadó.

Itt szeretném megemlíteni, hogy a 2022-es évtől a Magyar Államkincstár ellenőrzést végez az önkormányzatnál és a hivatalnál, ez az ellenőrzés jelenleg is tart.

A hatósági ügyekkel kapcsolatos előkészítő munkát az érdemi ügyintézők végezték, a jegyző hatáskörébe utalt hatósági ügyek esetében a kiadmányozási jog ( az ügy érdemében hozott határozat aláírásának joga ) a jegyző hatáskörében maradt.

Az anyakönyvvezető mindkét településen önálló kiadmányozási joggal rendelkezik.

A közös hivatal alakításáról és fenntartásáról szóló megállapodásban foglaltaknak megfelelően a közös hivatal személyi állománya összesen 7 fő.

A közös hivatal székhelyén a köztisztviselők látják el a közcélú foglalkoztatottak alkalmazásával és a munkavégzés szervezésével kapcsolatos feladatokat (pl. alkalmazási okiratok készítése, jelenléti ívek vezetése, orvosi alkalmassági vizsgálatok megszervezése.).

2013. január 1-től a jogszabályi változások miatt ugyan változtak az államigazgatási feladatok ellátásával kapcsolatos hatáskörök, de jellemzően azon ügykörök kerültek át a járási hivatalhoz, melyeknél nem volt jelentős az ügyfélforgalom.

A hatósági eljárásaink során szociális ügyekben a központi szociális nyilvántartási rendszer (PTR) bevezetésre került. Ez a gyakorlatban úgy jelentkezett, hogy a rendszeres szociális segélyezettek, a rendszeres gyermekvédelmi kedvezményben, lakásfenntartási támogatásban részesülő személyek ügyiratait teljes részletezettséggel rögzítenünk kellett a központi nyilvántartásban.

Munkánk alapja a hatályos jogszabályok ismerete, mely ismereteket folyamatosan szinten kell tartanunk, illetve bővítenünk kell, ehhez nagy segítséget adnak a Baranya Vármegyei Kormányhivatal által szervezett értekezletek, továbbképzések, a szakmai iránymutatást tartalmazó kiadványok, jogszabálygyűjtemények.

2022. évben is a Nemzeti Közszolgálati Egyetem szervezésében valamennyi köztisztviselő részt vett kötelező szakmai továbbképzésen távoktatás keretében .

Az ASP rendszerrel kapcsolatosan rengeteg problémánk volt.

A **tárgyi feltételek** a hivatali munkavégzés során alapvetően biztosítottak.

A magas szintű és korszerű informatikai háttér a közigazgatás valamennyi területén a napi munkavégzés alapvető feltétele, ezért fenntartását és fejlesztését folyamatosan igyekszünk biztosítani. A napi munkavégzés enélkül elképzelhetetlen, hiszen szinte valamennyi munkafolyamathoz kapcsolódó adatszolgáltatás és információáramlás már elektronikus úton történik, az államigazgatási szervek nagy része elektronikus úton tartja a kapcsolatot a hivatallal.

Folyamatosan törekszünk az informatikai hálózat minőségének szinten-tartására, illetve lehetőség szerinti korszerűsítésére.

**VI. Képviselő-testület működéséhez kapcsolódó feladatok**

A Magyarország helyi önkormányzatairól szóló 2011. évi CLXXXIX. törvény 44. §-a alapján a képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart.

Nagykozár Községi Önkormányzat képviselő-testülete 2022. évben 8 nyílt ülést és 1 zárt ülést, egy együttes ülést és egy közmeghallgatást tartott.

Megállapítható, hogy a testületi üléseken magas a részvételi arány, melyből következik, hogy a testület minden ülésén határozatképes volt.

2022. évben a képviselő-testület Nagykozárban 12 db rendeletet alkotott és 72 db határozatot hozott.

Magyarsarlós Községi Önkormányzat képviselő-testülete 2022. évben 8 nyílt ülést, emellett egy együttes ülést, egy közmeghallgatást, és 4 zárt ülést tartott. A képviselő- testület minden ülésén határozatképes volt.

2022. évben Magyarsarlós képviselő-testület 9 db rendeletet alkotott és 56 db határozatot hozott.

A képviselő-testület elé kerülő szakmai előterjesztéseket a tárgyban illetékes ügyintéző, illetve a jegyző készítette el.

A testület üléséről készült jegyzőkönyveket – a jogszabályi előírásnak megfelelően - az ülést követően továbbítottuk a Kormányhivatal részére.

Valamennyi jegyzőkönyvet – a papír alapú mellett - elektronikus úton is továbbítunk a kormányhivatal részére, illetve terjesszük fel a Nemzeti Jogszabálytárba.

A jegyzőkönyveket évente beköttetjük, és az irattárban tároljuk.

2022. évben önkormányzati rendelettel kapcsolatosan Alkotmánybírósági határozat egyik településen sem született.

A két településen 2022. évben nem volt folyamatban az önkormányzatot érintő peres eljárás.

Tisztelt Képviselő-testületek!

A fentiekben igyekeztem bemutatni a Nagykozári Közös Önkormányzati Hivatal 2022. évben végzett tevékenységét.

Megítélésem szerint a folyamatosan változó jogszabályi környezet és az egyre nehezebb gazdálkodási körülmények ellenére a hivatali munka törvényesen és zökkenőmentesen folyt az elmúlt évben.

Munkatársaimmal arra törekszünk, hogy továbbra is színvonalas, hatékony, tovább javuló feladatellátást biztosítva még teljesebb mértékben teljesítsük az ügyfelek és valamennyi külső partnerünk igényeit.

Nagykozár, 2023. február 28.

Dr. Jávorcsik Béla

jegyző